google/wiki40b huggingface dataset:
Carlo Borromeo

Bakgrunn

Carlo Borromeo ble født som sønn av Giberto Borromeo, greve av Arona, og av Margherita de' Medici i borgen Arona ved Maggioresjøen. På morssiden var han i slekt med pave Pius IV. Han var også fetter til kardinalene Gianantonio Serbelloni (kreert 1560), Mark Sittich von Hohenems (1561) og Federico Borromeo den eldre (1587), og onkel til kardinal Giberto Borromeo den eldre (1652). Andre kardinaler i slekten var Federico Borromeo den yngre (1670), Giberto Bartolomeo Borromeo (1717) og Vitaliano Borromeo (1766).

Karriere

Han spilte en ledende rolle under Tridentinerkonsilet. Som erkebiskop av Milano, dit han ankom 1565, arbeidet han for å virkeliggjøre beslutningene for dette konsilet. Han var opptatt av kirkemusikken, og han gav Palestrina i oppdrag å komponere tre messer. Han regulerte utdannelsen og kirketunkten blant prestene. Han var en av tre kardinaler som hadde overoppsyn med tllblivelsen av ''Catechismus Romanus''. I egenskap av leder for sitt bispedømme var han opptatt av teologien bak botens sakrament. Han innrettet en skola som kan ses som en forgjenger til søndagsskolene.
Han var erkebiskop av Milano og hengav seg denne oppgaven med all sin energi: Han bygget nye kirker, skoler og kollegier, dro på hyppige pastoralvisitaser i menighetene, og drev gjennom en fornyelse og forbedring av alt kirkelig liv. Hans innsats for de rammede under den skrekkelige pesten 1576-1577 ble legendarisk. 
I kirkene innførte han kvinne- og mannside og arbeidet for sedelig renhet. I de sveitsiske dalene som var innen hans erkebispedømme gjorde han meget for å motvirke spredningen av protestantismen.

Etter døden

Han ble helligkåret i 1610. Han regnes som en de fremste helgener fra motreformasjonstiden, sammen med Ignatius av Loyola og Filip Neri. Kirken San Carlo al Corso i Roma, hvor det norske Olavsalteret står, er viet til Carl Borromeo og Ambrosius av Milano.
Videre er også misjonsstasjonen Mission San Carlos Borromeo de Carmelo etablert av Junípero Serra i 1770 i dagens Carmel-by-the-Sea i California oppkalt etter ham.
Hugh Dancy

Biografi

Hans mor, Sarah, er en forlegger og hans far, Jonathan er en forfatter og en filosofiprofessor. Hugh har alltid sagt at han ikke ville følge i farens fotspor fordi han anser seg selv som dum, men han har en utdannelse fra Oxford der han studerte engelsk litteratur og språk. Han har to yngre søsken, Jack og Kate. 
Den første filmen han spilte i var «Black Hawk Down», der han hadde rollen som legen Kurt Schmid. Sammen med resten av skuespillerne var han på treningsleir for militære, og trente sammen med andre leger som jobber i krigsfelt.
Han er gift med skuespilleren Claire Danes. Han er best kjent fra rollen som Will Graham i NBC serien Hannibal.

Trivia

Han snakker flytende fransk. Han er 180 cm høy. Han stod modell for det britiske motehuset Burberry i 2004.
Stockholms rådhus

Stockholms rådhus ligger på Kungsholmen i Stockholms innerstad. Det ble oppført i årene 1909–1915 etter tegninger av arkitekten Carl Westman. Bygget ble oppført av Stockholm by, men tilhører i dag staten. Bygningen er påvirket av Vasatidens arkitektur, og har trekk som minner om Vadstena slott.
Huset ble innviet 3. desember 1915 av kong Gustav V og prinsene Carl og Eugen. Byggetiden var ca. 5 år, og prisen kom på 2,9 millioner svenske kroner.¹
Stockholms rådhus er sete for Stockholms tingrett, og tilsvarer det man på norsk kaller et tinghus. I Sverige betegner ordet «rådhus» bygninger med flere ulike funksjoner, og fungerer mer som et navn på bygningen.

Kilder

¹ Gustaf V och hans tid 1907-1918, Erik Lindorm (1979), s. 388. ISBN 91-46-13376-3
Namibiotrupes

Utseende

Middelsstore (ca. 15 millimeter), brede og høyt hvelvede, halvmatte, rødbrune tordivel. Antennene har en påfallende stor, utvidet klubbe. Hodet er stort og bredt, flatt, snuten sterkt fremskytende, hannen har to korte, butte horn på hodet. Pronotum er bredt, rundet, hos hannen med groper på hver side foran. Dekkvingene er hvelvede med fine punktstriper. Beina er kraftige gravebein, leggene krumme, på forbeina med skarpe tenner langs nesten hele ytterkanten, ikke bare i spissen.

Levevis

I likhet med tordivlene graver disse billene lange ganger, med kammer der larvene utvikler seg. Disse artene legger forholdsvis veldig store egg. Det er uklart hva larvene faktisk eter, det har blitt observert at de ganger på veggene i kammeret de lever i, og vokser ved dette. Kanskje ernærer de seg av bakterier som vokser på kammerveggene.
De voksne billene eter underjordiske sopper og flyr godt.

Utbredelse

Slekten er utbredt i Namibia.
Charlottenburg

Historie

I middelalderen var det i området både slaviske og tyske jordbruksbosetninger. I 1315 ble landbrukseiendommene Lietzow og Casow, deler av det senere Charlottenburg, en del av nonneklosteret Sankt Marien i Spandau eiendommer. I forbindelse med reformasjonen, konfiskerte kurfyrste Joachim II av Brandenburg nonneklosterets eiendommer i 1558.
I 1695 fikk den senere dronning Sophie Charlotte av Hannover et landområde av sin ektemann, kurfyrste og den senere kong Fredrik I av Preussen i bytte mot sine eiendommer i Caputh og Langerwisch, ved Potsdam. På dette området lot hun bygge sommerslottet Lützenburg. I 1705 fikk bebyggelsen rundt dette slottet navnet Charlottenburg og samtidig bystatus. Slottet skiftet også navn til Schloss Charlottenburg. Flere prøyssiske konger hadde Charlottenburg som sin hovedresidens, blant dem  Fredrik Vilhelm II og sønnen Fredrik Vilhelm III. Etter Preussens nederlag i slaget ved Jena-Auerstedt i 1806, ble Charlottenburg inntatt av franskmennene og Napoleon residerte selv en periode i Schloss Charlottenburg.
Charlottenburg ble etterhvert en attraktiv adresse for velstående berlinere, som flyttet ut til byen. Også viktige industriselskap, som Siemens og Schering slo seg i 1870-årene ned i Charlottenburg, og i de følgende tiårene kom det en eksplosiv folkevekst. Charlottenburg utviklet seg til å bli en velregulert storby, med blant annet det kjente kjøpesenteret KaDeWe.
I 1884 ble det etablert en teknisk høyskole i byen, som i dag er Technische Universität Berlin. I 1893 nådde Charlottenburg 100 000 innbyggere, og fikk dermed en formell status som storby. I 1910 var innbyggertallet økt til 306 000. Ved den store bysammenslåingen i 1920, ble Charlottenburg en del av Stor-Berlin.
Under andre verdenskrig ble særlig de østlige delene av Charlottenburg skadet av krigshandlingene. Kaiser-Wilhelm-Gedächtniskirche lå etter krigen i ruiner, men i stedet for å bli restaurert, ble kirkeruinen stående som en krigsminne. Området rundt Kurfürstendamm utviklet seg raskt til å bli det nye sentrumet for Vest-Berlin, da det historiske sentrum av Berlin ble liggende i Øst-Berlin.
Veier i Møre og Romsdal

I Møre og Romsdal var det pr. 1. januar 2007 til sammen 6 334 km offentlige veier, noe som utgjorde 6,81 % av landets samlede veilengde på 92 946 km. Av dette var 1 817 km riksveier/europaveier, 1 771 km fylkesveier og 2 746 km kommunale veier.

Fylkets viktigste veier

Møre og Romsdal har to europaveier: E39 og E136. Europavei 39 går mellom Volda kommune i sør og Halsa kommune i nord. Dette er den viktigste veien langs kysten i fylket. Europavei 136 går mellom Romsdalen og Ålesund. Riksvei 70 går mellom Sunndal og Kristiansund. Også europaveiene er riksveier.
Andre viktige veier i fylket er fylkesvei 60 mellom Sunnylven i Stranda og Spjelkavik i Ålesund, fylkesvei 61 mellom Sula og Vanylven, fylkesvei 62 mellom Sunndalsøra og Hjelset i Molde, fylkesvei 64 fra Åndalsnes via Molde og Averøy til Kristiansund, og fylkesvei 65 mellom Rindal og Betna i Halsa.
Som turistvei har også fylkesvei 63 mellom Langevatn i Skjåk og Sogge bru i Rauma stor betydning, blant annet med delstrekningene Geirangervegen og Trollstigen.

Undersjøiske tunneler i Møre og Romsdal

Møre og Romsdal har seks undersjøiske tunneler, flest av alle norske fylker. Eiksundtunnelen på riksvei 653 mellom Eika og fastlandet er en del av Eiksundsambandet, som forbinder kommunene Hareid, Ulstein, Sande og Herøy med fastlandet. Dette er verdens dypeste veitunnel, 287 meter under havet. Freifjordtunnelen på riksvei 70 mellom Frei og fastlandet er en del av Krifast, som binder Kristiansund til fastlandet. Valderøytunnelen, Godøytunnelen og Ellingsøytunnelen er alle del av riksvei 658, og binder Giske kommune og Ellingsøya til fastlandet i Ålesund. Fannefjordtunnelen på riksvei 64 går mellom Lergrovika i Molde og Bolsøya.

Fjelloverganger

Møre og Romsdals høyestliggende fjellovergang er riksvei 63 på Geirangerfjellet. Andre høytliggende veier er europavei 136 i Øvre Romsdalen, riksvei 60 mellom Hornindal og Sunnylven, og riksvei 65 ved Rindalsskogen.
Hajduk

Varianter av ordet

Det forekommer flere varianter av ordet: haiduc (rumensk), hajduk (albansk), хајдук/hajduk (serbisk), hajduk (kroatisk), ајдук (ayduk) (makedonsk), хайдут (haidut) (bulgarsk), aiducco (italiensk), haïdouk (fransk), Heiduck (tysk), haydut (tyrkisk), hajduk (bosnisk).
Matobo nasjonalpark

Landskap

Matobo nasjonalpark består av et terreng dominert av forrevne granittrygger med småtrær og busker. Åsryggene ble dannet for 2 milliarder år siden da granitten ble presset opp til overflaten. Dalsøkkene er gress- og skogkledde. Parken har ingen større elver, men dammer og små innsjøer finnes - noen er oppdemmede. Vegetasjonen er variert med over 200 treslag inkludert muunze (brachystegia tamarindoides), villpære, paperbark corktree (commiphora marlothii) og fikentrær. Andre vanlige treslag er akasie, miombo (brachystegia) og mopane (colophospermum mopane). Det vokser også flere arter med aloe og urter samt over 100 gressarter.

Klima

Området Matobo nasjonalpark ligger i har savanneklima. Årlig nedbør ligger rundt 900 mm, og regntiden er fra november til april med desember, januar og februar som de våteste månedene. Mellom mai og september kommer det sjelden nedbør. Middeltemperaturen varierer fra litt under 20 til litt over 30 grader. Den varmeste måneden er vanligvis oktober, mens den kaldeste er juli.

Dyreliv

Matobo nasjonalpark har et rikt dyreliv. Det er registrert 175 fuglearter, 88 pattedyrarter, 39 slangearter og 16 fiskearter her. Parken har også definert de vestligste 100 km² som en spesiell beskyttelsessone for spissneshorn og stumpneshorn. I 2015 var arbeidet med å gjerde inn beskyttelsessonen ferdig. Stumpneshornene ble innført i 1962 fra bestander i KwaZulu-Natal i Sør-Afrika, mens spissneshornene ble hentet fra Zambezidalen på 1990-tallet. Andre pattedyr i parken inkluderer gnu, sebra, sjiraff, sabelantilope, kudu, eland, impala, vortesvin, flodhest, duiker-antilope, ellipsevannbukk, bavian og vervetape (grønnmarekatt). Av rovdyr finnes geparder, leoparder og hyener.
Parken har en av verdens høyeste ansamlinger av hekkende klippeørner (aquila verreauxii). Andre rovfuglearter som finnes her er flodørn, kampørn og sekretærfugl. Andre fugler inkluderer struts, vevere, niland og hvitbrystkråke. Mange trekkfugler fra Europa tilbringer (den europeiske) vinteren her.
I dammene og de små innsjøene lever krokodiller og fiskearter som abbor, brasme, nembwe (Serranochromis robustus) og maller.
Dyrelivet er under konstant press fra beitende kvegflokker som tar seg inn i nasjonalparken. Krypskyting har vært et problem for neshornbestanden, men ved å sage av dyrenes horn samt et nært samarbeid med lokalsamfunnene, er den ulovlige jakten blitt redusert.

Turisme

Matobo nasjonalpark er bedre tilrettelagt for besøkende enn de fleste andre nasjonalparkene i Zimbabwe. Veiene inne i parken har grusdekke, men de er stort sett i god stand. Et stort antall leirplasser finnes inne i parken, og også noen faste overnattingssteder med fasiliteter for turister. Besøkende kan fiske i dammene og innsjøene. Parken er forholdsvis lett tilgjengelig med asfaltert tilkomstveg fra nærmeste by Bulawayo.
San Giovanni dei Fiorentini

San Giovanni dei Fiorentini er en kirke i Roma. Den er innviet til Johannes Døperen.

Bygningshistorie

Byggingen av kirken begynte i 1509 og ble fullført cirka 1735 da fasaden stod ferdig. En rekke kjente arkitekter har bidratt til utformning av kirken, blant andre Antonio da Sangallo den yngre, Michelangelo, Giacomo della Porta, Borromini og Carlo Maderno.
Fasaden er et verk av Alessandro Galilei.
Grå gaffelstjert

Utseende

En middelsstor (vingespenn 32 – 43 mm), kraftig spinner, den dominerende fargen er lysegrå. Hodet er middels stort, antennene er snaut halvparten så lange som forvingen og fjærformede hos begge kjønn, ganske smale hos hunnen. Kroppen er kort, tykk og sylindrisk. Brystet er kledt med lange hår. Det er gråhvitt foran og på sidene, i midten er det en noe varierende tegning i svart og gult. Bakkroppen er tett kledt med ganske korte, hvitlige hår. Forvingen er avlang, noe avrundet, grålig hvit med et bredt, svartkantet, lysgrått tverrbånd litt innenfor midten. Dette tverrbåndet er jevnbredt, i motsetning til tilsvarende bånd hos liten gaffelstjert og hvit gaffelstjert. Vingen har også noen små, svarte flekker ved roten og svarte flekker langs ytterkanten, i hvert mellomrom mellom vingeårene. Bakvingen er skittenhvit, noen ganger litt mørkere i den ytre delen, med svarte flekker langs ytterkanten. Larven er gulgrønn på undersiden, rødbrun på ryggen. Hodekapselen er lysbrun med mørke flekker. På det bakerste kroppsleddet sitter to lange, rørformete, knudrete vedheng. Ut fra disse kan det skytes tynne, piskeaktige, røde tråder.

Levevis

Grå gaffelstjert lever i løv- og blandingsskoger med innslag av osp eller vierarter. Det skal helst være litt lysåpent og solrikt. Larvene lever på busker og trær i pilefamilien (Salicaceae), i noen grad også bjørkefamilien (Betulaceae). De viktigste næringsplantene i Norden er osp (Populus tremula) og selje (Salix caprea). De voksne sommerfuglene flyr om natten i mai – juli. Hannene, men ikke hunnene, kommer gjerne til lys. Etter parringen legger hunnen 80 – 120 egg på oversiden av næringsplantens blader. Som unge lever larvene ofte i små grupper, senere hver for seg. Som hos andre gaffelstjerter inntar larven en karakteristisk skremmestilling om den blir forstyrret. Larven er utvokst i august – september, de forandrer da farge og blir mye mørkere. Den spinner seg inn i en hard, brunlig kokong laget av silke og opptygd ved, som er festet til trestammen eller en grein. Inne i kokongen forvandler larven seg til en puppe, som overvintrer, av og til to ganger, før den klekkes. Rett før klekkingen skiller puppen ut en væske som mykner den harde kokongen, slik at den kan komme seg ut.

Utbredelse

Grå gaffelstjert finnes fra Mellom-Europa, videre østover gjennom Russland til Mongolia. En nært beslektet art, Furcula interspersa, finnes i Nord-Afrika. I Norge forekommer den forholdsvis vanlig i lavlandet på Sør- og Østlandet. Det finnes eldre funn fra Hordaland og Nord-Trøndelag, mens noen publiserte funn av denne arten fra Nordland har vist seg å være feilbestemminger av liten gaffelstjert (Furcula furcula).
Guadix

Historie

Byen er omgitt av en gammel mur, tidligere var den dominert av et maurisk slott, men det ligger nå i ruiner. Det var en viktig by for den katolske kirke, men katedralen, bygget i det 18. århundre på ruinene etter en gammel moské, er ikke av spesiell arkitektonisk betydning. Dette kan skyldes stilblandingen i bygningen, som ble påbegynt i 1510, men ikke avsluttet før i 1796.
Byen har historie helt fra romertiden og man mener at det første katolske bispesetet i Spania lå i byen Acci, 5 km unna Guadix. Det ble etablert allerede i det andre århundre av vår tidsregning. Etter 711 fikk byen betydning som festning for maurerne, i denne tiden ble det også utviklet en stor silkeproduksjon her. Men i 1489 overga den seg til Spania under ledelse av Ferdinand og Isabella, de katolske monarkene.
Chevron Racing

Chevron Cars Ltd er en britisk produsent av konkurransebiler, grunnlagt i Bolton i Manchester i 1965.

Historie

Selskapet ble grunnlagt av racerbilisten Derek Bennett, som bygde og konkurrerte med sine egne Clubman-biler. Chevrons første  produkter var kun Clubman-biler, men snart kom sportsbiler og formelbiler for Formel 2, Formel 3 og Formel 5000. Peter Gethin vant Race of Champions i 1973 med en Chevron F5000 og selskapet hadde sine største framganger på 1970-tallet. Bennett ble utsatt for en ulykke med en hangglider i 1978 og to år senere gikk Chevron konkurs. Flere av selskapets medarbeidere gikk over til Maurer Motorsport, men Chevron Cars ble rekonstruert og bygger fortsatt biler.

Historisk racing

Chevron B16 er i dag meget populær innen historisk racing og etterspørselen har gjort at det i dag finnes flere virksomheter som bygger nye biler til interesserte kunder, bygger bare etter den originale spesifikasjon.
Anisota

Utseende

Middelsstore (vingespenn 40-85 millimeter), gulbrune påfuglspinnere med avrundede vinger. Vingene har gjerne en mørk stripe som ligner midtnerven i et blad, og mørke flekker som ligner på soppangrep i et vissent blad.
Forvingene har en liten, rund, hvit flekk. Larvene har, som vanlig for Ceratocampinae, noen lange, piggete, hornliggende vedheng.

Levevis

Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse

Slekten er utbredt i Nord-Amerika.
Hautes Fagnes

Hautes Fagnes (tysk: Hohes Venn; nederlandsk: Hoge Venen betyr høye myrer) er  en grenseoverskridende høyslette i provinsen Liège i Belgia og Nordrhein-Westfalen og Rheinland-Pfalz i Tyskland. Høysletten er en del av landskapet Eifel. Det høyeste punktet, på 694 meter, er Signal de Botrange nær Eupen, som også er det høyeste punktet i Belgia. En stor del av Hautes Fagnes ligger innenfor den tysk-belgiske naturparken Hohes Venn-Eifel. 
Hautes Fagnes består hovedsakelig av lyngmoer og skog, og strekker seg mellom Eupen i nord, Monschau i øst, Spa i vest og Malmedy i sør. Det er det mest regnfulle området i Belgia med 1 500-1 700 mm i året, og er et myrlendt område. Flere elver har sitt utspring i Hautes Fagnes: Vesdre, Hoëgne, Warche, Gileppe, Eau Rouge, Amblève, Our, Kyll og Roer. Det finnes også flere kunstige innsjøer i området.
Ometepe

Etymologi

Navnet Ometepe kommer fra språket nahuatl, som også aztekerne snakka, og er en sammensetning av orda ome «to» og tepetl «fjell, ås». Det kan derfor oversettes som «to fjell». Nahuaene ankom Ometepe fra Mexico på 800- og 900-tallet, da øya allerede var bebodd av andre.
Visekorporal 1. klasse

Visekorporal 1. klasse er en grad i det norske Forsvaret.
 
Visekorporal 1. klasse blir innført i Norge på OR-3 nivå i Hæren og Luftforsvaret i forbindelse med innføringen av den nye ordningen for militært tilsatte. Graden tilsvarer visekonstabel 1. klasse i Sjøforsvaret.
Bubastes

Utseende

Middelsstore (gjerne 10-15 millimeter), avlange, metallisk fargede praktbiller. Oversiden er litt flat og kraftig punktert. Dekkvingene har grove punktrader.

Utbredelse

Slekten er utbredt i Australia.
Paris Motor Show

Paris Motor Show (fransk: Mondial de l'Automobile: Mondial de l'Automobile) er en bilutstilling som avholdes hvert annet år i Paris (like år). Utstillingen avholdes i oktober måned og er en av de viktigste bilutstillinger. Det presenteres som regel mange nye produksjonsmodeller og flere konseptbiler for presse og publikum på utstillingen.
Utstillingen arrangeres av Organisation Internationale dessConstructeurs d'Automobiles og holdes (2014) spå Paris expo Porter de Versailles.
Inntil 1986 ble utstillingen kalt Saloon de l'Automobile og skiftet navn til Mondial de l'Automobile i 1988. Inntil 1976 ble utstillingen avviklet hvert år, men fra da av hvert annet år. I ulige år avholdes en annen av de store europeiske bilutstillinger, Frankfurt Motor Show.

Historie

Utstillingen er den eldste større bilutstilling i verden. Den første utstilling ble afholdt i 1898 arrangert av industripionéeren Albert de Dion. Etter 1910 ble utstillingen holdt i Grand Palais i Champs-Élysées.
Under første verdenskrig ble bilutstillingerne avlyst og først i oktober 1919 åpnet utstillingen opp igjen med den 15. "Salon".   Der ble heller ikke avholdt utstilling i 1925, da stedet var blitt booket av en annen utstilling til fremvisning av moderne brukskunst.   I oktober 1926 ble det igjen avholdt biludstilling, denne gang den 26. Salo de l'Automobile.
Andre verdenskrigs utbrudd betydde at utstillingen måtte avlyses i 1939, og den 33. utstilling ble avlyst på kort varsel. Den 33. utstilling ble i stedet avviklet i oktober 1946 etter krigen.
Beaumont-demningen

Beaumont-demningen er en demning med installert kraftverk i Saint-Maurice River i Quebec, Canada. Anlegget har installert 270 MW, og stod ferdig utbygd i 1958.
Stella Sigcau

Bakgrunn

Hun var datter av Botha Sigcau og tilhørte mpondoenes kongelige familie. Faren var overhøvding av Eastern Pondoland. Da Sør-Afrika gjorde bantustanen Transkei nominelt uavhengig i 1976, ble faren den første presidenten. Faren ledet Transkei National Independence Party.
Sigcau gikk på college i Lovedale ved Alice og studerte ved University of Fort Hare, der hun avla bachelorgrad i antropologi og psykologi. Etter studiene arbeidet hun som lærer i Natal.
Mens hun var student ble hun med i African National Congress Youth League.

Politisk virke i Transkei

I 1968 ble hun på farens oppfordring aktiv politisk i Transkei. Hun stilte til valg for Transkei National Independence Party, vant et sete i Transkeis lovgivende forsamling og fikk sin første ministerpost. Hun var deretter aktiv i politikken i Transkei i to tiår. En periode fra 1978 gikk Sigcau i opposisjon med partiet Democratic Progressive Party, som hun selv grunnla, men vendte i 1980 tilbake igjen til Transkei National Independence Party.
Den 5. oktober 1987 ble Sigcau statsminister i Transkei. Imidlertid ble hun 30. desember samme år avsatt i et militærkupp ledet av Bantu Holomisa. Som statsminister overrasket Sigcau med å stille spørsmål ved bantustansystemet og Sør-Afrikas regjering trakk i trådene for å få henne avsatt. Sigcau hevdet at Transkeis «uavhengighet» fra Sør-Afrika kunne omgjøres. Sigcau sørget også for at Transkeis tidligere president Kaiser Matanzima ble arrestert.

Politisk karriere i Sør-Afrika

I 1990 oppløste hun Transkei National Independence Party. Hun engasjerte seg i sørafrikansk rikspolitikk ved overgangen fra apartheid til flerpartistyre. Hun var medlem av eksekutivkomiteen i Congress of Traditional Leaders of South Africa (Contralesa) og ble i 1990 representant i Convention for a Democratic South Africa (Codesa). Sigcau ble i desember 1993 medlem av komiteen for utenrikssaker i Transitional Executive Council. Hun var også aktiv i ANC, der hun i desember 1994 ble hun valgt til medlem av eksekutivkomiten.
Ved det første frie flerpartivalget i april 1994, stilte Sigcau til valg for ANC og ble valgt til Sør-Afrikas parlament. I mai 1994 ble hun minister for offentlige foretak i Nelson Mandelas regjering. Da Thabo Mbeki overtok som president i 1999, ble Sigcau minister for offentlig arbeid. Denne ministerposten hun hadde til sin død i 2006.
Pseudonthobium

Utbredelse

Slekten er endemisk for Ny-Caledonia.
Geoturisme

Geoturisme er turisme som ivaretar, forsterker og fremhever et steds lokale egenart – miljø, kultur, estetikk, kulturarv – og som kommer lokalsamfunnet til gode.” Begrepet ble introdusert i 2002 av Travel Industry Association of America og magasinet National Geographic Traveler. National Geographic har også laget et charter med 13 prinsipper for geoturisme:
Schaumburg-Lippe

Schaumburg-Lippe var et fyrstedømme og senere fristat i dagens Niedersachsen, beliggende mellom Hannover og den westfalske grense. Navnet viser til borgen Schaumburg i Wesergebirge og floden Lippe. Hovedstad var Bückeburg. Fyrstedømmet oppstod som grevskap i 1640, og ble fyrstedømme i 1807. Fra 1871 var det en av de tyske forbundsstatene. Noen år etter annen verdenskrig ble det i likhet med andre småstater innlemmet i Niedersachsen.
Schaumburg-Lippe hadde et areal på 340 km² og 48 046 innbyggere (1925).
FK Budućnost Podgorica

Stadion

Klubben spiller sine hjemmekamper på Stadion Pod Goricom i Podgorica. Kapasiteten er 17 000. Dette er det største stadion i Montenegro, og landslaget spiller sine hjemmekamper her.